2015.06.30.

**Hajdúnánási Közös Önkormányzati Hivatal**

Sajtóközlemény

A hajdúnánási közös önkormányzati hivatalban rugalmas munkahely kialakítása TÁMOP-2.4.5/7-2012-0866

*A Hajdúnánási Közös Önkormányzati Hivatal 2014. 09. 01. és 2015. 06. 30. között a Társadalmi Megújulás Operatív Program keretében „A munka és a magánélet összehangolását segítő munkahelyi kezdeményezések – Rugalmas munkahelyek” című felhívás szerint pályázatot valósított meg.*

A pályázat keretében a Hivatal dolgozói számára a munka és magánélet összeegyeztetésének segítése érdekében sor került a kritikus folyamatok újragondolására, az ügyfélfogadás és ügyiratkezelés párhuzamossá tételére, a kiégés megelőzés eszközeként pedig a tervszerű munkakörváltás lehetőségének kialakítására.

A pályázat szakmai megvalósítását a Simeron Consulting Kft. végzete, melynek során a szabadságolások, a helyettesítések, a munkaidő gazdálkodás, a munkakörök racionalizálása, a kritikus munkafolyamatok átszervezése, valamint az ügyiratkezelés, és ügyintézés területén helyzetelemzést végző szakértők feltárták azokat a lehetőségeket, melyek elősegítik a Hivatal dolgozói számára a munka és magánélet összeegyeztetését.

A projekt keretében a rugalmas munkavégzési formákkal kiegészítésre került a Hajdúnánási Közös Önkormányzati Hivatal Közszolgálati Szabályzata. A szakmai tevékenységek eredményeképpen pedig beszámolók és javaslatok készültek az ügyfélkezelés és ügyiratkezelés szétválasztásáról, a vezetői munkakörök változtatásáról, a kritikus munkafolyamatokról, a szabadságolások, helyettesítések folyamatának változtatásáról, valamint a kiégés elleni tervszerű munkakörváltásról.

A projekt keretében vezetői képzésre is sor került, melyen a résztvevők megismerkedtek a különböző vezetői modellekkel, attitűdökkel. A képzés elősegítette, hogy hivatal vezetői hatékonyabb képet alakítsanak ki a munka és egymás értékelésével, minősítésével kapcsolatban, megismerve ezek lépéseit és módszereit, valamint a problémamegoldás, illetve a változáskezelés néhány lehetséges módjaival is megismerkedtek.

A projekt időtartama: 2014. szeptember 1. – 2015. június 30.